
ДО 
ОБЩИНСКИ СЪВЕТ
БУРГАС

ДОКЛАДНА ЗАПИСКА
ОT ДИМИТЪР НИКОЛОВ - КМЕТ НА ОБЩИНА БУРГАС


             Относно: Сключване на договор по Национална програма за споделено финансиране на инвестиционни спортни проекти 2025 г., за проект: „Подмяна на съществуваща осветителна система, ремонт на основа и настилка на сектор „Висок скок“, пътека за засилване, сектор „Тласкане на гюле“ и лекоатлетическа писта, както и доставка и монтаж на професионални спортни уреди за лека атлетика на Спортен център Славейков“, находящ се в УПИ V99, кв.7 по плана на ж.к. „Славейков“, гр. Бургас, ПИ 07079.602.479 по КККР на гр. Бургас


УВАЖАЕМИ ОБЩИНСКИ СЪВЕТНИЦИ,

Моля на основание чл. 73, ал. 6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, да допуснете за разглеждане в насроченото за 17.12.2025 г. заседание на Общинския съвет настоящата докладна записка. Мотивите за това са следните:
През месец октомври 2025 г. Община Бургас кандидатства по Национална програма за споделено финансиране на инвестиционни спортни проекти 2025 г. с проектно предложение „Подмяна на съществуваща осветителна система, ремонт на основа и настилка на сектор „Висок скок“, пътека за засилване, сектор „Тласкане на гюле“ и лекоатлетическа писта, както и доставка и монтаж на професионални спортни уреди за лека атлетика на Спортен център Славейков“, находящ се в УПИ V99, кв.7 по плана на ж.к. „Славейков“, гр. Бургас, ПИ 07079.602.479 по КККР на гр. Бургас.
 	На 10.12.2025 г. тя беше класирана и одобрена за изпълнение на проектното предложение с 29 т., като стойността му възлиза на 1 327 123, 78 лв. с вкл. ДДС или 678 547,61 евро с вкл. ДДС. Исканият размер на финансиране от Министерство на младежта и спорта е  1 061 699,02 лв. с вкл. ДДС или 542 838,09 евро с вкл. ДДС.
Във връзка с предстоящото сключване на договор с Министерство на младежта и спорта, т. 13 от  Правилата за кандидатстване по програмата и чл. 14, ал. 3 от НАРЕДБА № 1 от 6.10.2023 г. за финансово подпомагане на изграждането и обновяването на спортни обекти – държавна и общинска собственост е необходимо Община Бургас като бенефициент  по предстоящия договор да гарантира цялостното изпълнение на проекта.
Целта на гаранцията е да се осигури разумна увереност, че предоставеният публичен ресурс е обезпечен и съответният проект ще бъде изпълнен.


Имайки предвид кратките срокове за сключване на договор с Министерство на младежта и спорта, моля на основание чл. 60, ал. 1 от Административнопроцесуалния кодекс, да се допусне предварително изпълнение на решението.

Предвид гореизложеното и на основаниe чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет – Бургас да вземе следното:


                                                                           РЕШЕНИЕ:

   
I. Упълномощава кмета на Община Бургас да подпише запис на заповед, съставен в съответствие на чл. 535 и следващите от Търговския закон, в полза на поемател Министерство на младежта и спорта, като орган на управление на Национална програма за споделено финансиране на инвестиционни спортни проекти 2025 г. за пълната сума от 1 061 699,02 лв с вкл. ДДС или 542 838,09 евро с вкл. ДДС, която да обезпечава проект: „Подмяна на съществуваща осветителна система, ремонт на основа и настилка на сектор „Висок скок“, пътека за засилване, сектор „Тласкане на гюле“ и лекоатлетическа писта, както и доставка и монтаж на професионални спортни уреди за лека атлетика на Спортен център Славейков“, находящ се в УПИ V99, кв.7 по плана на ж.к. „Славейков“, гр. Бургас, ПИ 07079.602.479 по КККР на гр. Бургас, както и с цел сключване на договор между Община Бургас и Министерство на младежта и спорта.

II. На основание чл. 60, ал. 1 от Административнопроцесуалния кодекс, допуска предварително изпълнение на решението.
  
Приложение:
Съгласно текста.

С уважение,


            ДИМИТЪР НИКОЛОВ
            КМЕТ НА ОБЩИНА БУРГАС

